**Pozdravljeni tretješolci!**

Zdaj smo se pa že malo navadili na drugačen način dela. Sem prepričana, da ste mu kos.

Ker imamo ves likovni material v šoli bomo doma likovno ustvarjali malce drugače.

Vsi govorijo, da se moramo gibati na zraku. Tudi mi se bomo.

**VAŠA NALOGA**

**DRUGAČEN FORMAT – ustvarjanje na nenavadnih površinah**

Prepričana sem, da preživite kar nekaj časa na zraku. Izkoristite ta čas in v naravi poiščite kakšen srednje velik ali večji ploščat kamen. Tak, ki ga z lahkoto tudi prinesete domov.

Ker čez par dni nastopi pomlad, ga celega porišite s pomladanskimi cvetlicami. Za risbo lahko uporabite karkoli dobite doma. Od flomastrov, barvic, morda celo tempera barv …

Verjamem, da vam bo uspelo in boste ustvarili čudovit kamen. Postavite ga v gredico zraven rožic ali na okensko polico. Po želji ga lahko s pomočjo staršev tudi fotografirate in mi pošljete na spletni naslov: ustvarjam.vsepovrsti@gmail.com.

Lepo ustvarjajte, naužijte se svežega zraka in ostanite zdravi!

Ana Koren